באותה המידה ואולי קצת יותר, היה מקובל מאוד לשלוח טעימה מבישול שהצליח לשכנים. טעימה- משמע צלחת ערמה מלאה עד אפס מקום, שניתן לכל אנשי הבית לאכול ממנה ולטעום ו...לשבוע- שלא ידברו עלינו... אחת הדאגות של אימא היתה, מה אעשה עם הצלחת של כרז ענתבי מלפני שבוע! ביאור המילים: כרז ענתבי השכנה שלחה לנו צלחת לטעום משהו מלפני שבוע, ועדין אימא לא יודעת מה להחזיר לה בצלחת שלה, איזה מאכל... כי הרי לא ניתן להחזיר צלחת ריקה! ומאידך, יש להחזיר משהו טעים ומוצלח ומה טוב אם יהיה יותר מוצלח מהשורבה הקרה ששלחה... והדאגה הראשית כאמור: עבר כמעט שבוע והצלחת עדיין אצלינו! דאגות של עשירים!